Mult stimați lideri sindicali! Deoarece suplimentul lunar al Sindicatului Educației și Științei „Lumina” se publică în „Făclia”, Consiliul Raional Hîncești al Sindicatului Educației și Științei a abonat toate organizațiile sindicale atît la ziarul„Vocea Poporului”, cît și la ziarul „Făclia”. În acest context, liderii sindicali vor duce evidența acestor ziare, le vor citi și le vor plasa, cusute, la un loc vizibil, de exemplu, pe masă în centrul metodic/cancelarie. Unele materiale vor vi examinate în cadrul ședințelor comitetului sindical/adunării sindicale. Un material sugestiv, cu referire la salariul bibliotecarilor, l-am plasat pe site-ul Direcției Învățămînt. Analogic, selectați articole cu referire la salarizare, timpul de muncă și odihnă, activități sindicale reușite, răspunsuri la întrebări ce țin de legislația muncii și le plasați în afișierul sindical.

Țin să vă aduc la cunoștință că abonarea acestor ziare pentru primele cinci luni ale anului 2015 a costat bugetul sindical peste 20 000 lei. Alte 20 000 lei vor fi utilizate pentru abonarea pentru a doua jumătate a anului. Aceste cheltuieli vor fi motivate numai în cazul cînd ziarele „Vocea Poporului” și „Făclia” vor fi citite, noutățile sindicale vor ajunge pînă la ultimul membru de sindicat, atunci cînd materialele lor vor fi folosite pentru formarea și informarea membrilor de sindicat.

Ana Cimpoieșu, președintele CR Hîncești al SEȘ